|  |
| --- |
| ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝΜΟΝΑΔΑ ΔΙΑΣΦΑΛΙΣΗΣ ΠΟΙΟΤΗΤΑΣ |

ΠΙΝΑΚΑΣ ΠΕΡΙΕΧΟΜΕΝΩΝ

ΔΙΑΔΙΚΑΣΙΑ ΕΣΔΠ

Δ-2.1 ΔΙΑΘΕΣΗ ΚΑΙ ΔΙΑΧΕΙΡΙΣΗ ΧΡΗΜΑΤΟΔΟΤΗΣΗΣ

[1 ΣΚΟΠΟΣ 3](#_Toc137671114)

[2 ΒΗΜΑΤΑ ΥΛΟΠΟΙΗΣΗΣ 3](#_Toc137671115)

[3 ΧΡΟΝΟΔΙΑΓΡΑΜΜΑ 5](#_Toc137671116)

[4 ΣΧΕΤΙΚΑ ΕΓΓΡΑΦΑ 5](#_Toc137671117)

[5 ΤΕΚΜΗΡΙΩΣΗ - ΑΡΧΕΙΑ 5](#_Toc137671118)

[6 ΥΠΕΥΘΥΝΟΤΗΤΕΣ 5](#_Toc137671119)

[7 ΕΠΕΞΗΓΗΣΕΙΣ 5](#_Toc137671120)

[8 ΟΔΗΓΙΕΣ ΕΡΓΑΣΙΑΣ 5](#_Toc137671121)

[9 ΔΙΑΓΡΑΜΜΑ ΡΟΗΣ 6](#_Toc137671122)

# 1 ΣΚΟΠΟΣ

Η Διαδικασία αυτή καθορίζει τον τρόπο με τον οποίο πραγματοποιείται η διάθεση και διαχείριση των χρηματοδοτικών πόρων, προερχόμενων από οποιαδήποτε πηγή. ΟΙ πηγές χρηματοδότησης και οι υπηρεσίες διαχείρισής τους είναι:

Α. Τακτικός προϋπολογισμός με διαχείριση από την Διεύθυνση Οικονομικού.

Β. Κονδύλια Έρευνας με διαχείριση από την Επιτροπή Ερευνών του ΕΛΚΕ.

Γ. Οικονομικοί πόροι προερχόμενοι από την περιουσία του ιδρύματος με διαχείριση από την Εταιρεία Αξιοποίησης και Διαχείρισης Περιουσίας ΓΠΑ.

# 2 ΒΗΜΑΤΑ ΥΛΟΠΟΙΗΣΗΣ

**2.1 Χρηματοδότηση**

ΥΠΕΥΘΥΝΟΣ: Πρύτανης, Αντιπρύτανης Έρευνας, Οικονομικών και Ανάπτυξης, Συμβούλιο Διοίκησης, Μονάδα Στρατηγικού Σχεδιασμού, Οικονομικές Υπηρεσίες, Ακαδημαϊκές & Διοικητικές Μονάδες, ΜΟΔΙΠ

ΑΡΧΕΙΑ:

ΠΕΡΙΓΡΑΦΗ: Ως πηγές χρηματοδότησης θεωρούνται:

* Ο τακτικός προϋπολογισμός (ΤΠ)
* Το Εθνικό Πρόγραμμα Ανάπτυξης (ΕΠΑ)
* Άλλες πηγές

Οι χρηματοδοτήσεις από τις παραπάνω πηγές προορίζονται για την κάλυψη των απαραίτητων δαπανών, που αφορούν στις ανάγκες ερευνητικών, εκπαιδευτικών, επιμορφωτικών και αναπτυξιακών δραστηριοτήτων, καθώς και των αναγκών διοίκησης και λειτουργίας του ΓΠΑ.

Η διαχείριση των χρηματοδοτήσεων γίνεται από τις αρμόδιες, κατά περίπτωση, υπηρεσίες και τα αρμόδια όργανα, σύμφωνα με το σχετικό νομικό πλαίσιο και τους εσωτερικούς κανονισμούς του Γεωπονικού Πανεπιστημίου Αθηνών.

Η ΜΟΔΙΠ παρέχει ετησίως (σε καθορισμένο χρόνο) στην Διοίκηση του Ιδρύματος τα δεδομένα οικονομικής λειτουργίας - από το ΟΠΕΣΠ ή άλλα πληροφοριακά συστήματα του Γεωπονικού Πανεπιστημίου Αθηνών - και αντίστοιχους δείκτες.

Ο συντονισμός της αξιοποίησης όλων των διαθέσιμων πηγών χρηματοδότησης για την υλοποίηση του Στρατηγικού Σχεδίου και των Συμφωνιών Προγραμματικού Σχεδιασμού αποτελεί αρμοδιότητα της Μονάδας Στρατηγικού Σχεδιασμού, σύμφωνα με το άρθρο 216 του ν.4957 (ΦΕΚ 141 Α/21.07.2022).

Η Μονάδα Στρατηγικού Σχεδιασμού ενημερώνει την Διοίκηση για το Στρατηγικό Σχέδιο του Ιδρύματος καθώς και για τα Αναπτυξιακά και Επιχειρησιακά Σχέδια των Σχολών και Υπηρεσιών του Ιδρύματος, αντίστοιχα, από όπου προκύπτει η αποτύπωση των αναγκών χρηματοδότησης για εκπαιδευτικές και ερευνητικές δραστηριότητες, καθώς και των αναγκών χρηματοδότησης της λειτουργίας των υπηρεσιών διοίκησης.

Τα επιπρόσθετα/έκτακτα αιτήματα από Διοικητικές ή Ακαδημαϊκές Μονάδες που δεν έχουν προβλεφθεί στο Στρατηγικό Σχέδιο του Ιδρύματος και στα Αναπτυξιακά και Επιχειρησιακά Σχέδια των Σχολών και Υπηρεσιών του Ιδρύματος, αντίστοιχα, απευθύνονται στον Πρύτανη, ο οποίος εισηγείται σχετικά προς το Συμβούλιο Διοίκησης, προκειμένου να καλυφθούν, εφόσον είναι δυνατόν, από τα Ταμειακά Διαθέσιμα του ΕΛΚΕ.

Οι αποφάσεις του Συμβουλίου Διοίκησης δημοσιοποιούνται στην ιστοσελίδα του Ιδρύματος.

Η Διεύθυνση Οικονομικού επεξεργάζεται τεχνικά τις αποφάσεις του Συμβουλίου Διοίκησης που αφορούν στην διάθεση και διαχείριση των χρηματοδοτικών πόρων, προερχόμενων από τον Τακτικό Π/Υ, και τροφοδοτεί το πληροφοριακό σύστημα της ΜΟΔΙΠ με τα σχετικά δεδομένα και, ακολούθως, τα δεδομένα αποστέλλονται στο ΟΠΕΣΠ για την παραγωγή των σχετικών αναφορών και δεικτών.

Η ΜΟΔΥ του ΕΛΚΕ-ΓΠΑ επεξεργάζεται τεχνικά τις αποφάσεις του Συμβουλίου Διοίκησης που αφορούν στην διάθεση και διαχείριση των χρηματοδοτικών πόρων, προερχόμενων από τα Κονδύλια Έρευνας, και τροφοδοτεί το πληροφοριακό σύστημα της ΜΟΔΙΠ με τα σχετικά δεδομένα και, ακολούθως, τα δεδομένα αποστέλλονται στο ΟΠΕΣΠ για την παραγωγή των σχετικών αναφορών και δεικτών.

Η Εταιρεία Αξιοποίησης και Διαχείρισης Περιουσίας του ΓΠΑ επεξεργάζεται τεχνικά τις αποφάσεις του Συμβουλίου Διοίκησης που αφορούν στην διάθεση και διαχείριση των οικονομικών πόρων, προερχόμενων από την περιουσία του ιδρύματος, και τροφοδοτεί το πληροφοριακό σύστημα της ΜΟΔΙΠ με τα σχετικά δεδομένα και, ακολούθως, τα δεδομένα αποστέλλονται στο ΟΠΕΣΠ για την παραγωγή των σχετικών αναφορών και δεικτών.

**2.2 Ετήσια τακτική επιχορήγηση**

ΥΠΕΥΘΥΝΟΣ: Μονάδα Στρατηγικού Σχεδιασμού, ΜΟΔΙΠ

ΑΡΧΕΙΑ:

ΠΕΡΙΓΡΑΦΗ:

Η Μονάδα Στρατηγικού Σχεδιασμού, σε συνεργασία με την ΜΟΔΙΠ, καταρτίζει την ετήσια έκθεση επιτευγμάτων για την κατανομή της ετήσιας τακτικής επιχορήγησης του ΓΠΑ, σύμφωνα με τα άρθρα 16 του ν.4653/2020 & 216 του ν.4957 (ΦΕΚ 141 Α/21.07.2022).

# 3 ΧΡΟΝΟΔΙΑΓΡΑΜΜΑ

Η διάθεση και διαχείριση των χρηματοδοτήσεων είναι μια επαναλαμβανόμενη διαδικασία, που πραγματοποιείται σε ετήσια βάση.

# 4 ΣΧΕΤΙΚΑ ΕΓΓΡΑΦΑ

* Ν. 4957/2022
* Εγκεκριμένοι προϋπολογισμοί, οικονομικοί απολογισμοί (τακτικός προϋπολογισμός, εθνικό πρόγραμμα ανάπτυξης, κ.λπ.), οικονομική στρατηγική, πλαίσιο κριτηρίων διάθεσης – κατανομής χρηματοδοτήσεων, Στρατηγικό Σχέδιο του ιδρύματος, Αναπτυξιακά και Επιχειρησιακά Σχέδια Σχολών και Υπηρεσιών του Ιδρύματος

# 5 ΤΕΚΜΗΡΙΩΣΗ - ΑΡΧΕΙΑ

|  |  |  |  |  |
| --- | --- | --- | --- | --- |
| **ΚΩΔΙΚΟΣ** | **ΤΙΤΛΟΣ** | **ΤΡΟΠΟΣ ΤΗΡΗΣΗΣ** | **ΧΡΟΝΟΣ ΦΥΛΑΞΗΣ** | **ΥΠΕΥΘΥΝΟΣ ΤΗΡΗΣΗΣ** |
| **ΕΝΤΥΠΟ** | **ΗΛΕΚΤΡ/ΚΟ** |
| **\_\_\_\_\_\_\_** |  |  |  |  |  |

# 6 ΥΠΕΥΘΥΝΟΤΗΤΕΣ

6.1 Η ΜΟΔΙΠ έχει την ευθύνη για την σύνταξη και την αναθεώρηση της παρούσας Διαδικασίας.

# 7 ΕΠΕΞΗΓΗΣΕΙΣ

# 8 ΟΔΗΓΙΕΣ ΕΡΓΑΣΙΑΣ

# 9 ΔΙΑΓΡΑΜΜΑ ΡΟΗΣ

